Angela Duckworth

Angela Lee Duckworth (lahir 1970) ialah seorang ahli akademik, ahli psikologi dan penulis sains popular Amerika Syarikat. Beliau ialah profesor psikologi di Universiti Pennsylvania, yang mana beliau mempelajari ketabahan dan kawalan diri. 

Duckworth yang merupakan seorang bekas guru sekolah menengah dan sekolah tinggi, sekaligus merupakan pengasas dan CEO Character Lab, pertubuhan bukan untung yang memiliki misi untuk memajukan sains dan perkembangan kanak-kanak. Beliau juga ialah seorang profesor psikologi di Universiti Pennsylvania dan pada 2013 dinobatkan sebagai MacArthur Fellow. Sebelum kerjayanya dalam penyelidikan, beliau ialah seorang guru matematik dan sains di sekolah umum di New York City, San Francisco, dan Philadelphia. Angela membahagikan saranan yang menyokong penyelidikan untuk ibu bapa dan guru dalam Tip of the Week-nya.

 Kehidupan 
Duckworth dilahirkan pada 1970, berasal dari keluarga pendatang Cina. Beliau dibesarkan di Cherry Hill, New Jersey dan lulus dari Cherry Hill High School East.Del Giudice, Marguerite. "Grit Trumps Talent and IQ: A Story Every Parent (and Educator) Should Read; Angela Duckworth and her team devise strategies to help students learn how to work hard and adapt in the face of temptation, distraction, and defeat.", National Geographic, October 14, 2014. Accessed February 12, 2020. "Angie's favorite teacher at Cherry Hill High School East was Matthew Carr, who taught English and has just retired after 40 years."

Duckworth memperoleh ijazah BA dalam Neurobiologi di Kolej Harvard pada tahun 1992. Beliau kemudian menamatkan pengajian di Universiti Oxford pada tahun 1996 dengan ijazah M.Sc. dalam sains saraf dengan Biasiswa Marshall, dan dari Universiti Pennsylvania pada 2006 dengan ijazah Ph.D. dalam psikologi. Beliau dianugerahkan MacArthur Fellowship pada 2013.

Buku pertama Duckworth, Grit: The Power of Passion and Perseverance, dikeluarkan pada Mei 2016.  Buku itu secara konsisten berada di senarai buku terlaris The New York Times selama 21 minggu. Satu ulasan dari buku di The New York Times menyebut Duckworth sebagai "ahli psikologi yang telah menjadikan 'ketabahan' sebagai kata kunci utama dalam dasar pendidikan."

Merupakan penerima penghargaan MacArthur Foundation Fellow 2013, Angela telah menjadi penasihat Bank Dunia, pasukan NBA dan NFL, serta CEO Fortune 500. Beliau pernah menubuhkan sebuah sekolah musim panas untuk kanak-kanak yang kurang mampu yang diprofilkan sebagai kajian kes Harvard Kennedy School dan, pada 2018, merayakan hari jadinya yang ke-25. Beliau juga pernah menjadi perunding pengurusan McKinsey dan guru matematik dan sains di sekolah umum di New York City, San Francisco, dan Philadelphia.

 Grit/Ketabahan 
Duckworth terkenal dengan penyelidikannya mengenai grit/ketabahan, kekuatan yang beliau takrifkan sebagai keghairahan dan kegigihan untuk tujuan jangka panjang. Beliau membangunkan Skala Ketabahan, alat untuk mengukur ketabahan dalam diri seseorang.

Duckworth telah menemui ketabahan sebagai faktor umum di antara orang-orang yang berprestasi tinggi yang dipelajarinya. Hasil kerjanya menunjukkan bahawa ketabahan tidak berkaitan dengan IQ tetapi berkait rapat dengan konsistensi. 

Grit telah pernah diteliti dalam sepanjang rentang umur manusia, tetapi Duckworth berfokus terutama pada bagaimana membangun grit, sehingga dapat membantu remaja. Hal ini berada di bawah payung pendidikan dan gerakan untuk memperluaskan pengajaran sekolah di luar faktor kognitif semata. Namun, meta-analisis tidak menemui bukti bahawa grit berkaitan dengan performa yang luar biasa seseorang. Selain itu, operasio grit yang dilakukan oleh Duckworth dikritik hanya sebagai penggantian nama dari bentuk kesedaran yang telah mapan sebelumnya.

Sejak diperkenalkanm Every Student Succeed Act (ESSA) pada tahun 2015, ada seruan yang berkembang tentang cara-cara berkesan untuk mengukur kekuatan perwayakan. Duckworth sendiri telah mendorong saat melamar dan, terutama, menguji watak di ruang kelas. Salah satu alasannya ialah bahwa pengukuran yang dirancang untuk tujuan saintifik, dan sehingga kini belum ada cara yang dapat dikenal pasti untuk mengukur ketabahan dalam situasi berisiko tinggi, seperti penerimaan perguruan tinggi atau cara kerja.

Beberapa orang mendakwa bahwa fokus pada ketabahan akan menyebabkan pengabaian faktor penting lain, seperti prasyarat sosial-ekonomi positif yang diperlukan untuk menerapkannya. Duckworth mengakui pentingnya faktor persekitaran dan mengatakan bahawa bukan kerana yang satu lebih penting daripada yang lain, tetapi keduanya sama-sama penting: "Pertanyaannya bukan hal manakah yang harus lebih kita perhatikan antara grit/ketabahan atau hambatan struktur untuk memperoleh pencapaian. Dalam erti yang paling mendalam, keduanya penting, dan lebih dari itu, keduanya saling berkaitan."

 Rujukan 

Pautan luar
 angeladuckworth.com, Laman Peribadi
  di Universiti Pennsylvania
 Angèle Dubeau

Kategori:Orang Cina Amerika
Kategori:Alumni Universiti Cambridge
Kategori:Kelahiran 1970
Kategori:Orang hidup
Kategori:Grit
Kategori:Ketabahan
Kategori:Ahli psikologi Amerika Syarikat
Kategori:Ahli akademik Amerika Syarikat